ขออนุญาตถามครับ ผมถอดหัวอวัยวะดผุพบคราบขาวๆเยอะเลบทั้งๆที่ไม่ได้มีเพศสำพันจะเปนไรมั้บครับแต่ล้างสามวันครั่งเช้ดแห้งทุกครั่ง
สวัสดีค่ะ คราบขาวๆ ที่อวัยวะเพศชาย น่าจะเป็นขี้เปียก (smegma) ซึ่งจะมีลักษณะเป็นเมือกสีขาวขุ่น ประกอบด้วยเซลล์ผิวหนัง และเซลล์เยื่อบุผิวที่ตายแล้ว ปนกับไขมันที่ขับออกจากผิวหนัง และน้ำเมือกที่ออกมาจากต่อมลูกหมาก และน้ำที่ออกจากต่อมต่างๆ ภายในท่อปัสสาวะ ซึ่งขี้เปียกจะเกาะอยู่ใต้หนังหุ้มปลาย บริเวณส่วนหัวของอวัยวะเพศชาย หากไม่ล้างทำความสะอาดบ่อยๆ ขี้เปียกอาจเป็นแหล่งสะสมของเชื้อแบคทีเรีย และทำให้เกิดกลิ่นเหม็นได้ดังนั้น เวลาอาบน้ำทุกครั้ง หรืออย่างน้อยวันละครั้ง (หากทำ 3 วันครั้งอาจน้อยไป) ก็ควรถลกหนังหุ้มปลาย และล้างทำความสะอาด โดยอาจใช้นิ้วถูเบาๆ แต่ไม่ควรใช้สบู่ที่มีความรุนแรงฟอก นอกจากนี้ทุกครั้งที่ปัสสาวะ ควรถลกหนังหุ้มปลาย เพื่อป้องกันปัสสาวะตกค้างหมักหมมด้วย และก่อนใช้มือจับอวัยวะเพศ ควรล้างมือให้สะอาดก่อนด้วย นอกจากนี้ ไม่ควรโรยแป้งหรือทาอะไรที่อวัยวะเพศ เพราะจะทำให้เกิดการหมักหมมเพิ่มได้ค่ะอย่างไรก็ตาม หากมีอาการผิดปกติ เช่น คัน แสบอวัยวะเพศร่วมด้วย อาจไม่ใช่ขี้เปียก แต่อาจเกิดจากการติดเชื้อราก็ได้ ดังนั้น หากมีอาการผิดปกติอื่นๆ ร่วมด้วย ก็ควรไปพบแพทย์เพื่อตรวจค่ะ